b'\n_START_ARTICLE_\nNimos\n_START_SECTION_\nBeskrivelse\n_START_PARAGRAPH_\nNimos er lokalisert ved utgangen av den doriske bukten (\xce\x9a\xcf\x8c\xce\xbb\xcf\x80\xce\xbf\xcf\x82 \xcf\x84\xce\xb7\xcf\x82 \xce\x94\xcf\x89\xcf\x81\xce\xaf\xce\xb4\xce\xbf\xcf\x82) og er adskilt av et smalt sund p\xc3\xa5 rundt 150 meter mot s\xc3\xb8rvest av Symi. Avstanden til kysten av Anatolia (Tyrkia) i nord og \xc3\xb8st, ca 9 km mot \xc3\xb8st og 14 km mot vest. \xc3\x98ya er 3,4 km lang og 1, km bred. Kystlinjen er sv\xc3\xa6rt robust i nord, den h\xc3\xb8yeste toppen n\xc3\xa5r 363 meter. Vegetasjonen p\xc3\xa5 \xc3\xb8ya er sparsom, og preget av lave buskvekster.\n_START_SECTION_\nHistorie\n_START_PARAGRAPH_\nDet har v\xc3\xa6rt funnet spor av tidlig bosetning siden neolittisk tid (steinalderen, 3000-tallet f.Kr.), noe som ikke er overraskende ved \xc3\xb8yas n\xc3\xa6re beliggenhet til fastlandet. Det er ogs\xc3\xa5 funnet spor av mykensk bronsealder (ca 1600-1200 f.Kr.). Fra den hellenistiske perioden er det funnet t\xc3\xa5rnlignende strukturer som er kalt for Kastra (\xce\x9a\xce\xac\xcf\x83\xcf\x84\xcf\x81\xce\xb1)._NEWLINE_\xc3\x98ya har aldri hatt noen stor bosetning. I 1951 var det rundt 18 mennesker registrert der, og i 1971 var det seks gjetere, men i dag er den fullstendig forlatt. I dag tilbys det i l\xc3\xb8pet av sommerm\xc3\xa5nedene dagsturer fra Symi til strendene og til kirken Panagia tis Apokoui (\xce\xa0\xce\xb1\xce\xbd\xce\xb1\xce\xb3\xce\xaf\xce\xb1 \xcf\x84\xce\xb7\xcf\x82 \xce\x91\xcf\x80\xce\xbf\xce\xba\xce\xbf\xcf\x85\xce\xae).\n_START_SECTION_\nMilj\xc3\xb8konservering\n_START_PARAGRAPH_\nSammen med \xc3\xb8stsiden av Symi og andre sm\xc3\xa5 \xc3\xb8yer er Nimos en del av EUs milj\xc3\xb8prosjekt Natura 2000 som GR 4210025 Anatolika Tmima Nisou Symis & Nisides (\xce\x91\xce\xbd\xce\xb1\xcf\x84\xce\xbf\xce\xbb\xce\xb9\xce\xba\xcf\x8c \xce\xa4\xce\xbc\xce\xae\xce\xbc\xce\xb1 \xce\xbd\xce\xae\xcf\x83\xce\xbf\xcf\x85 \xce\xa3\xcf\x8d\xce\xbc\xce\xb7\xcf\x82 & \xce\x9d\xce\xb7\xcf\x83\xce\xaf\xce\xb4\xce\xb5\xcf\x82), integrert og samtidig som et europeiske fuglereservat (EUs fugledirektiv) eller klassifisert som IBA (Important Bird Area, \xc2\xabViktig fugleomr\xc3\xa5de\xc2\xbb), omr\xc3\xa5de GR 169 Nisos Symi kai gitonikes Nisides (\xce\x9d\xce\xae\xcf\x83\xce\xbf\xcf\x82 \xce\xa3\xcf\x8d\xce\xbc\xce\xb7 \xce\xba\xce\xb1\xce\xb9 \xce\xb3\xce\xb5\xce\xb9\xcf\x84\xce\xbf\xce\xbd\xce\xb9\xce\xba\xce\xad\xcf\x82 \xce\xbd\xce\xb7\xcf\x83\xce\xaf\xce\xb4\xce\xb5\xcf\x82).'